PROIECT PENTRU UAT CENTRUL ADMINISTRATIV

REPUBLICA MOLDOVA
RAIONUL ȘTEFAN VODĂ
CONSILIUL LOCAL TARACLIA
DECIZIE nr. ___
din ___ __________ 2026
Cu privire la amalgamarea voluntară a unităților administrativ-teritoriale
UAT Taraclia și UAT Baimaclia

În temeiul art. 14 alin. (2) lit. k¹) din Legea nr. 436/2006 privind administrația publică locală, al art. 5, art. 6, art. 8, art. 10 și art. 11 din Legea nr. 225/2023 privind amalgamarea voluntară a unităților administrativ-teritoriale, precum și al pct. 25, pct. 39, pct. 40 și pct. 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, cu modificările ulterioare,
având în vedere deciziile consiliilor locale ale UAT participante privind inițierea procesului de amalgamare voluntară și desemnarea reprezentanților în Grupul de Lucru Comun,
ținând cont de faptul că Grupul de Lucru Comun a examinat materialele aferente procesului de amalgamare voluntară, a elaborat proiectul deciziei privind amalgamarea voluntară și a aprobat prin consens înaintarea acestuia spre consultare publică și examinare de către consiliile locale participante,
luând în considerare Analiza privind respectarea condițiilor de bază, stabilirea centrului administrativ și sinteza procesului de consultare publică, Viziunea preliminară a viitoarei UAT amalgamate și Tabelul de sinteză al propunerilor, obiecțiilor și recomandărilor recepționate în cadrul consultărilor publice,
constatând că UAT participante formează un teritoriu continuu și că populația cumulată a acestora depășește pragul minim de 3.000 de locuitori, Consiliul local

DECIDE:
1. Se aprobă amalgamarea voluntară a următoarelor unități administrativ-teritoriale:
1.1. UAT Taraclia
1.2. UAT Baimaclia
2. Se constată că unitățile administrativ-teritoriale indicate la pct. 1 formează un teritoriu continuu și îndeplinesc condiția privind populația cumulată minimă prevăzută de cadrul normativ aplicabil procesului de amalgamare voluntară.
3. Se stabilește UAT Taraclia în calitate de centru administrativ al viitoarei unități administrativ-teritoriale amalgamate.
4. Se ia act de faptul că stabilirea UAT Taraclia în calitate de centru administrativ al viitoarei UAT amalgamate a fost realizată în baza criteriilor și formulei de calcul prevăzute de Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, conform Formularului din Anexa nr. 1 la Metodologie, completat și anexat la prezenta decizie.
5. Se propune ca denumirea viitoarei unități administrativ-teritoriale amalgamate să fie UAT Taraclia.
6. Se ia act de faptul că dosarul final al procesului de amalgamare voluntară, care urmează a fi constituit și expediat Cancelariei de Stat de către autoritatea administrației publice locale a UAT selectate în calitate de centru administrativ, va include următoarele documente:

	Anexa
	Denumirea documentului

	Anexa nr. 1
	Copiile deciziilor finale de amalgamare voluntară ale consiliilor locale ale tuturor UAT participante la procesul de amalgamare voluntară.

	Anexa nr. 2
	Formularul Anexa nr. 1 la Metodologia de amalgamare voluntară a unităților administrativ-teritoriale, completat conform procedurii aplicabile, prin care a fost determinată UAT Taraclia în calitate de centru administrativ al viitoarei UAT amalgamate.

	Anexa nr. 3
	Analiza privind respectarea celor două condiții cumulative, modalitatea de stabilire a centrului administrativ și sinteza procesului de consultare publică.

	Anexa nr. 4
	Dosarul consultărilor publice, care include procesele-verbale ale tuturor evenimentelor de consultare publică, cu listele de prezență semnate, tabelul de sinteză al recomandărilor, dovezile de publicare online și fizică, copiile observațiilor scrise primite și alte documente relevante ale procesului de consultare.



7. Se constată că procesul de consultare publică a proiectului deciziei privind amalgamarea voluntară a fost desfășurat prin forme de informare și consultare accesibile cetățenilor, inclusiv publicarea anunțurilor, consultări prin instituții, organizații și întreprinderi, adunări pe mahalale/sectoare, adunări generale ale localităților, ședințe ale Grupului de Lucru Comun, ateliere tematice, sondaje, colectarea propunerilor scrise și digitale, precum și publicarea materialelor pe canalele publice disponibile.
[bookmark: _GoBack]8. Se pune în sarcina primarului UAT Taraclia și a secretarului Consiliului local al UAT Taraclia recepționarea deciziilor de amalgamare voluntară aprobate de consiliile locale ale UAT participante, consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în termenul prevăzut de cadrul normativ.
9. Secretarul Consiliului UAT Taraclia  va asigura includerea prezentei decizii în Registrul de stat al actelor locale și publicarea acesteia conform prevederilor legislației.
10. Controlul executării prezentei decizii se pune în sarcina primarului satului Taraclia.
11. Prezenta decizie intră în vigoare la data includerii în Registrul de stat al actelor locale și poate fi contestată în termen de 30 de zile de la data comunicării, la Judecătoria Căușeni, sediul Căușeni.

	Președintele ședinței
	_____________________ / ____________________ /

	Contrasemnează:
Secretarul Consiliului comunal
	_____________________ / ____________________ /



Semnat la data de ___ __________ 2026

